รถเมล์ไฟฟ้าวิ่งมาปี 60
ผู้สื่อข่าวรายงานว่า วานนี้ (8 ม.ค.) ที่บริเวณถนนหน้าตึกไทยคู่ฟ้า ทำเนียบรัฐบาล พล.อ.ประยุทธ์ จันทร์โอชา นายกรัฐมนตรี ได้เยี่ยมชมการจัดแสดงนวัตกรรมต้นแบบยานยนต์ไฟฟ้า ที่ผลิตจากบริษัทเอกชนในประเทศไทย เช่น รถเมล์โดยสาร จักรยานยนต์ รวมทั้งตุ๊กตุ๊กสามล้อที่ใช้สำหรับสถานที่ท่องเที่ยว โดย พล.อ.ประยุทธ์กล่าวระหว่างเยี่ยมชมว่า ต้องการให้ผู้ประกอบการรถไฟฟ้าพิจารณาเรื่องการสร้างธุรกิจเชื่อมโยงที่ต้องใช้ชิ้นส่วนการผลิตในประเทศไทยมากกว่า 20% และยินดีสนับสนุนผู้ประกอบการ แต่ทุกอย่างต้องคำนึงถึงระเบียบการใช้จ่ายงบประมาณของภาครัฐ ซึ่งรัฐบาลกำลังดำเนินการแก้ไขระเบียบเพื่อรองรับกับการผลิตของผู้ประกอบการ และที่สำคัญต้องจดทะเบียนตามมาตรฐานอุตสาหกรรมของประเทศไทย และขอเป็นกำลังใจให้ผู้ประกอบการทุกราย,ความตั้งใจจริงเจตนารมณ์ของรัฐบาลนี้ คือจะส่งเสริมการผลิตรถไฟฟ้าในประเทศให้ได้ เราจะต้องเป็นประเทศที่ผลิตรถไฟฟ้าให้ได้โดยเร็วในอนาคต,ด้านนางปราณี ศุกระศร รักษาการผู้อำนวยการองค์การขนส่งมวลชนกรุงเทพ (ขสมก.) กล่าวว่า ขสมก.มีโครงการจัดซื้อรถโดยสารใหม่ 3,500 คัน โดยลอตแรกมีจำนวน 249 คัน ซึ่งในส่วนนี้คณะกรรมการของ ขสมก. มีมติให้จัดซื้อเป็นรถโดยสารไฟฟ้า 200 คัน น้อยกว่าที่นายกรัฐมนตรีเคยมีนโยบายให้จัดซื้อที่ 500 คัน เนื่องจากต้องพิจารณาถึงเรื่องความพร้อมของสถานีชาร์จไฟและบุคลากร โดยวางแผนให้รถโดยสารไฟฟ้า 200 คัน กระจายอยู่ในอู่ 4 แห่ง แห่งละ 50 คัน โดยการจัดซื้อคงเกิดขึ้นช่วงเดือน มี.ค.-เม.ย.นี้ และคาดว่าจะมีการผลิตรถโดยสารไฟฟ้าออกมาให้บริการประชาชนได้ในปี 2560.
ต้องการให้ผู้ประกอบการรถไฟฟ้าพิจารณาเรื่องการสร้างธุรกิจเชื่อมโยงที่ต้องใช้ชิ้นส่วนการผลิตในประเทศไทยมากกว่า 20% และยินดีสนับสนุนผู้ประกอบการ แต่ทุกอย่างต้องคำนึงถึงระเบียบการใช้จ่ายงบประมาณของภาครัฐ ซึ่งรัฐบาลกำลังดำเนินการ
ข่าวเศรษฐกิจ,ประยุทธ์ จันทร์โอชา,รถเมล์ไฟฟ้า,ผู้ประกอบการรถไฟฟ้า,ชิ้นส่วนการผลิต,ปราณี ศุกระศร,ขสมก.,จัดซื้อรถโดยสาร,รถโดยสารไฟฟ้า,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ